30/09/2011 | Administración LocalMunicipal
Carral
Aprobación definitiva da Ordenanza reguladora do aproveitamento de terreos mediante a ocupación temporal con terrazas e instalacións análogas que constitúan complemento da actividade que desenvolven os establecementos de hostelaría

Elevado a definitivo o acordo plenario adoptado en sesión ordinaria celebrada en data 28/07/2011 polo que se aprobaba inicialmente a Ordenanza reguladora do aproveitamento de terreos mediante a ocupación temporal con terrazas e instalacións análogas que constitúan complemento da actividade que desenvolven os establecementos de hostelaría de carácter permanente, por non se ter presentado ningunha reclamación nin suxestión dentro do prazo de información pública e audiencia aos interesados. Publícase de seguido o texto íntegro, de conformidade co previsto nos artigo 65.2, 49 e 70.2 da Lei 7/85, de 2 de abril, Reguladora das bases de réxime local para a súa posterior posta en vigor. Carral, 21 de setembro de 2011 O alcalde José Luís Fernández Mouriño Ordenanza reguladora do aproveitamento de terreos, tanto de dominio público como privados de uso público, dentro do concello de Carral mediante a ocupación temporal con terrazas e instalacións análogas que constitúan complemento da actividade que desenvolven os establecementos de hostalería de carácter permanente.1. A presente Ordenanza ten por obxecto a regulamentación do réxime xurídico a que debe someterse o aproveitamento de terreos, tanto de dominio público como privados de uso público, dentro do concello de Carral mediante a ocupación temporal con terrazas e instalacións análogas que constitúan complemento da actividade que desenvolven os establecementos de hostalería de carácter permanente.2. Esta Ordenanza non será de aplicación aos actos de ocupación do dominio público de carácter hostaleiro que se realicen con motivo da celebración das festas patronais, feiras e festexos populares, os que se rexerán polas súas normas específicas.3. Non son obxecto desta Ordenanza a instalación de quioscos ou instalacións permanentes en espazos exteriores de dominio público municipal. Ditas ocupacións suxeitaranse a previa concesión administrativa. Aos efectos desta Ordenanza, entenderase por terrazas, as instalacións formadas por mesas, cadeiras, parasoles, toldos, xardineiras e outros elementos de mobiliario urbano móbiles e desmontables, que desenvolven a súa actividade de forma accesoria a un establecemento principal de hostalería tal como bar, café-bar, cafetería, restaurante o similares.1. A implantación destas instalacións require a previa obtención de licenza municipal nos termos previstos nesta Ordenanza e na normativa sectorial aplicable. Prohíbese a instalación de terrazas na vía pública sen licenza municipal. Todas as licenzas outorgaranse deixando a salvo o dereito de propiedade e sen prexuízo de terceiro, entendéndose concedidas en precario. O exercicio da actividade desenvolverase a risco e ventura dos interesados.2. O peticionario da licenza non ostenta un dereito preexistente a súa obtención, polo que nin a presentación da solicitude de autorización de ocupación de vía pública nin o pagamento das taxas correspondentes, autorizan ao interesado para instalar a terraza.3. A instalación de terrazas sen a preceptiva autorización ou sen axustarse ás condicións da licenza, dará lugar a inmediata orde de retirada que, de non ser executada voluntariamente polo interesado, executarase subsidiariamente polo Concello, a custa do obrigado, sen prexuízo das sancións que proceda impoñer.1. Poderán solicitar licenza para este tipo de ocupacións, os titulares de licenzas de actividade/apertura dos establecementos de hostelería que linden co espacio exterior que se pretende ocupar, sempre que a actividade se desenvolva de conformidade coas normas urbanísticas e sectoriais que regulan a mesma.2. As solicitudes, se presentarán con un mes, como mínimo, de antelación á data de instalación que se interesa, debendo especificar os datos personais, nome comercial do establecemento e licenza de actividade do mesmo, ámbito temporal da instalación, dimensións da terraza, ancho da beirarrúa libre para peóns, número de cadeiras, mesas, toldos, parasois e demais elementos decorativos.3. De tratarse da primeira instalación, a solicitude- autoliquidación acompañarase necesariamente da seguinte documentación: 3. a) Fotocopia compulsada da licenza de actividade- apertura do establecemento de hostelería. A licenza deberá estar en vigor e non atoparse incursa en expedientes de disciplina urbanística e contaminación acústica que afecten ao devandito establecemento.3. b) Documento que acredite non ter deudas pendentes coa Facenda Municipal.3. c) Memoria descritiva do tipo de ocupación que se vai realizar e do mobiliario que se pretende instalar. Deberá expresar o número de mesas e cadeiras a instalar e a superficie de m2 a ocupar. Achegarase unha fotografía do mobiliario e da fachada do establecemento.3. d) Plano de situación da terraza, no que se reflecten a superficie a ocupar, a lonxitude da fachada do establecemento, ancho da acera, distancias ás esquinas, paradas de autobuses, saídas de emerxencia, pasos de vehículos, así como todos os elementos de mobiliario urbano existentes na área de influencia da ocupación.4. No caso dunha instalación xa autorizada en períodos anteriores, non será necesario presentar a documentación esixida no apartado anterior. O interesado fará constar na súa solicitude o feito de non ter deudas pendentes coa facenda municipal e a circunstancia de ter realizado a instalación de terraza en período anterior, indicando o número de expediente e a data da licenza de ocupación de dominio público, sinalando que se mantén o mesmo titular, a mesma actividade e as mesmas condicións da instalación da terraza. As instalacións, deberán cumprir as seguintes condicións: 1. Condicións xerais: A colocación de terrazas nas vías públicas deberá en todo caso respectar o uso común xeral preferente das mesmas. En consecuencia, non suporán obstáculo para o tránsito peonil nin poderán prexudicar a seguridade deste ou do tráfico rodado. A autoridade municipal competente denegará a autorización destas instalacións temporais en calquera dos seguintes supostos: — Cando se incumpran os requisitos esixidos na presente Ordenanza. — Cando a instalación se pretenda realizar en calzada ou zona de aparcamento de vehículos. — Cando supoña un prexuízo para a seguridade vial (diminución da visibilidade, distracción para o condutor, etc.) ou dificulte sensiblemente o tráfico dos peóns. — Cando poida incidir na seguridade (evacuación) dos edificios e locais próximos. — Cando supoña para a súa atención atravesar a calzada. — Cando impida ou dificulte gravemente o uso de equipamentos ou mobiliarios urbanos (fontes, cabinas telefónicas, etc.). — Cando se instalen en xardíns públicos ou comunitarios. — Cando resulte inadecuada ou discordante co seu entorno, por exemplo, menoscabando o interese de edificios públicos ou espazos públicos ou de carácter histórico-artístico. — Cando atópense en tramitación expedientes administrativos de disciplina urbanística e/ou contaminación acústica que afecten ao establecemento de hostalería.2. Características das beirarrúas e ocupación permitida: 2. a. Será requisito indispensable para autorizar a instalación da terraza que a beirarrúa na que se instale teña un ancho mínimo de 2,20 metros e que se deixe, ao menos, un espazo de 1,50 metros libres de obstáculos para o tránsito dos viandantes.2. b. Nas beirarrúas de ancho igual ou superior a 2,20 metros e inferior a 3 metros, tan só se permitirán dúas cadeiras por mesa, debendo colocarse a mesa apegada á liña da fachada do establecemento principal e as cadeiras enfrontadas, co fin de que quede, ao menos, un espazo de 1,50 metros libres de obstáculos para o tránsito dos peóns.1. O mobiliario utilizado nestas instalacións deberá ser acorde coas características urbanas da zona onde se sitúe, quedando expresamente prohibida calquera tipo de publicidade en mesas, cadeiras, parasoles ou similares. A estes efectos, non se considerará publicidade a inserción do nome comercial do establecemento no mobiliario, manteis ou outros elementos da terraza.2. Mediante a publicación do correspondente Bando, o Concello poderá esixir que o mobiliario se axuste a determinadas características estéticas e de uniformidade entre os diversos establecementos, en concordancia coa realidade arquitectónica do entorno. Ditas características poderán ser esixidas tanto ás novas instalacións como ás xa autorizadas.3. O material do mobiliario que ocupe o espazo acoutado (mesas, cadeiras, etc) deberá ser de boa calidade, discreto, hixiénico, sen arestas nin saíntes e con certo estilo e deseño. Acéptase o emprego de materiais tales como madeira, aluminio. En todo caso, o Concello supervisará e autorizará o mobiliario a instalar na terraza.4. En caso de instalar parasoles, deberanse suxeitar mediante una base de suficiente peso, de xeito que non produzan ningún deterioro ao pavimento e non supoña perigo para os usuarios e viandantes. En ningún caso poderán fixarse no pavimento mediante anclaxes. Tanto o voo como o pé de apoio quedarán dentro da superficie que ocupa a terraza, debendo ter os toldos e parasoles unha altura mínima de 2,20 metros para non molestar aos peóns.5. Non poderá obstaculizarse a saída a la calzada dende os portais das fincas nin dificultar as manobras de entrada ou saída dos vaos permanentes. OBRIGAS E PROHIBICIÓNS Os titulares das licenzas de terrazas quedarán obrigados especialmente a cumprir o seguinte: 1. Cumprir as condicións impostas polo Concello na autorización concedida.2. Cinguirse estrictamente á zona autorizada sen rebasala por ningún concepto, evitando que os clientes o fagan. Deixarase expedito o acceso a edificios, vivendas, vados de vehículos e locais comerciais.3. Manter as terrazas e cada un dos elementos que as compoñen nas debidas condicións de limpeza, seguridade e ornato.4. Fora do horario autorizado para a terraza, o titular da licenza virá obrigado a retirar do exterior a totalidade dos seus elementos, incluíndo as bases dos parasosis. As mesas, cadeiras e parasois serán recollidos diariamente no interior do local ao que pertenza a terraza ou en local habilitado para tal finalidade polo interesado. Non cabe deixalos na rúa, amontoados e suxeitos con cadeas. A instalación e maila recollida da terraza realizarase co menor ruído posible co obxecto de garantir o descanso da cidadanía.5. Corresponde ao titular da licenza a limpeza da superficie ocupada. En todo caso, o espazo ocupado pola terraza deberá quedar limpo todas as noites trala retirada da terraza.6. Unha vez retirada a terraza, se resultase afectado o pavimento pola instalación, o titular da licenza será responsable dos danos causados, debendo repoñer as cousas ao seu estado inicial, nun prazo máximo de sete días hábiles. Igualmente serán responsables dos danos ocasionados ás persoas ou ás cousas con motivo da instalación ou retirada da terraza.1. Por razóns de estética, decoro e hixiene, non se permitirá almacenar ou apilar produtos, caixas de bebidas e outros materiais xunto as terrazas, así como tampouco residuos propios das instalacións.2. Non se permitirá a instalación de mostradores e outros elementos para o servizo da terraza no exterior desta, que deberá ser atendida desde o propio establecemento.3. Non se permitirá a instalación e uso nas terrazas de aparatos audiovisuais, equipos de música, amplificadores e outros elementos que produzan emisións acústicas de calquera tipo.4. Prohíbese instalar nas terrazas billares, futbolíns, máquinas recreativas, máquinas expendedoras de produtos ou instalacións análogas. O funcionamento das terrazas axustarase ao seguinte horario: 1. O horario de inicio do funcionamento das terrazas será o das oito horas. No caso de rúas semipeatonais, nas que a certas horas do día, a circulación esté permitida, o horario de inicio de colocación do mobiliario quedará suxeito ao devandito horario de circulación, Os días de celebración de feiras e mercados, o inicio da colocación do mobiliario, nas rúas nas que se sitúen os postos, estará supeditado á finalización do horario da feira ou mercado.2. O horario de peche será: — En días laborais e festivos ás 00:00 horas. — En sábados e vésperas de festivos 01:00 horas.3. Durante o período comprendido entre o 1 de xuño e 31 de setembro, os establecementos poderán ampliar o seu horario de terraza ata as 01:00 horas, excepto os sábados e vísperas de festivos que poderase ampliar ata as 02:00 horas. Corresponde aos Axentes da Policía Local a inspección do cumprimento do disposto na presente Ordenanza. As infraccións a esta Ordenanza serán sancionadas polo órgano competente municipal, previa instrución do correspondente expediente, de conformidade cos principios e procedemento regulados na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e no Real Decreto 1398/1993, do 4 de agosto, polo que se regula o procedemento para o exercicio da potestade sancionadora. Constitúen infraccións a esta Ordenanza os actos ou omisións que contraveñan o disposto nela, que se clasifican en leves, graves e moi graves. Considéranse infraccións leves: 1. O incumprimento da obrigación de colocar en sitio visible, adherida á porta ou ao escaparate do establecemento, mediante un marco axeitado ou funda de plástico, o permiso/distintivo correspondente para que poida ser visto e consultado pola Policía Local dende a rúa, sen necesidade de esixir a súa exhibición.2. Ocupar coa terraza maior superficie que a autorizada na licenza.3. O incumprimento da obrigación de manter as terrazas e cada un dos elementos que as compoñen nas debidas condicións de limpeza, seguridade e ornato.4. O deterioro leve nos elementos do mobiliario e ornamentais urbanos anexos ou lindantes ao establecemento que se produzan como consecuencia da actividade obxecto da licenza.5. O incumprimento da obrigación de retirar do exterior a totalidade dos elementos da terraza ao finalizar o horario autorizado.6. O incumprimento do disposto nos apartados 3) e 4) do artigo 13 desta Ordenanza.7. Almacenar produtos, caixas de bebidas e outros materiais xunto as terrazas, así como residuos propios das instalacións.8. Instalar mostradores e outros elementos no exterior da terraza para o servizo desta.9. Instalar e usar nas terrazas aparatos audiovisuais, equipos de música, amplificadores e outros elementos que produzan emisións acústicas de calquera tipo.10. Instalar nas terrazas billares, futbolines, máquinas recreativas, máquinas expendedoras de productos ou instalacións análogas.11. O incumprimento do horario de funcionamento das terrazas establecido no artigo 16.12. As infraccións que non teñan o carácter de graves ou moi graves. Considéranse infraccións graves: 1. A instalación dunha terraza carecendo da preceptiva licenza municipal.2. A negativa ou obstrución ao labor inspectora, como sería negarse a facilitar, cando sexa requirida polos Inspectores ou Axentes da Autoridade, a licenza da instalación autorizada.3. Cando a instalación da terraza supoña un prexuízo para a seguridade vial (diminución da visibilidade, distracción para o condutor, etc.) ou dificulte sensiblemente o tráfico dos peóns.4. Cando a terraza se instale en xardíns públicos ou comunitarios.5. Cando a instalación poida incidir na seguridade (evacuación) dos edificios e locais próximos.6. Cando impida ou dificulte gravemente o uso de equipamentos ou mobiliarios urbanos (fontes, cabinas telefónicas, etc). 7. O deterioro grave nos elementos do mobiliario e ornamentais urbanos anexos ou colindantes ao establecemento que se produzan como consecuencia da actividade obxecto da licenza.8. A reincidencia por dos veces, pola comisión no termo de 1 ano, de infraccións leves da mesma natureza. Considéranse infraccións moi graves: 1. A ocultación, manipulación ou falsidade dos datos consignados na solicitude ou da documentación anexa aportada en orde á obtención da correspondente autorización.2. Cando a instalación se realice en calzada ou zona de aparcamento de vehículos.3. A reincidencia por dos veces, pola comisión no termo de 1 ano, de infraccións graves da mesma natureza.1. As infraccións á Ordenanza tipificadas nos artigos anteriores serán sancionadas: — As leves, con multa de ata 600 €. — As graves, con multa de 601 a 1.200 € que poderá acompañarse da clausura temporal da terraza por un espacio de tempo non superior a un mes. — As moi graves, con multa de 1.201 a 2.000 € que poderá acompañarse da retirada da licenza da terraza con carácter definitivo.2. Na imposición das sancións, deberase guardar a debida adecuación entre a gravedade da infracción cometida e a sanción aplicada, debéndose seguir para a graduación da sanción a aplicar os seguintes criterios: — A gravidade da infracción. — O prexuízo causado. — O beneficio obtido. — A reiteración. — As circunstancias do responsable. — A reincidencia, pola comisión no termo de 1 ano de máis dunha infracción da mesma natureza, cando así se declarase por resolución firme. — A intencionalidade.1. As infraccións leves prescriben aos 6 meses, as graves aos dous anos e as moi graves aos 3 anos.2. As sancións impostas por faltas leves prescribirán ao ano, as graves aos dous anos e as moi graves aos tres anos.3. O prazo de prescrición das infraccións comezará a contarse desde o día en que a infracción se cometese e o das sancións desde o día seguinte a aquel en que adquira firmeza a resolución pola que se impón a sanción. As licenzas concedidas con anterioridade á entrada en vigor da presente Ordenanza deberán axustarse ao disposto nela no prazo máximo de 6 meses dende a entrada en vigor.